###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 23/2021. (X. 27.)** Az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 18/2018. (XI.30.) önkormányzati rendelet módosításának javaslata

**A20 24/2021. (X. 27.)** Az “EFOP-1.5.3-16-2017-00057 azonosító számú “Humán szolgáltatás fejlesztése Berettyóújfalu és vonzáskörzetében” elnevezésű projekt megvalósításához kapcsolódó közbeszerzési eljárás ismételt kiírása az 1., 2., 3., és 4. részajánlatok vonatkozásában

**A20 25/2021. (X. 27.)** Az Északi Agrárszakképzési Centrummal kötött, bakonszegi tanüzemre vonatkozó vagyonkezelési szerződés módosításának javaslata

**A20 26/2021. (X. 27.)** Az Önfenntartás Közalapítvány részére vissza nem térítendő támogatás nyújtásának javaslata

**A20 27/2021. (X. 27.)** A „Berettyóújfalu Város Önkormányzata közvilágítási célú 2022. évi villamos energia beszerzése” tárgyú közbeszerzési eljárás eredménye megállapításának javaslata

**A20 28/2021. (X. 27.)** A TOP Plusz -1.1.3-21 számú, „Helyi és térségi turizmusfejlesztés” című pályázathoz kapcsolódó ingatlanok megvásárlásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2021. október 27-én megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

Csarkó Imre bizottsági tag/levezető elnök

Gógán Péterné bizottsági tag

Lencsésné Gál Mária bizottsági tag

**Berettyóújfalui Polgármesteri Hivatal részéről:**

Dr. Körtvélyesi Viktor jegyző

Dézsi Ferencné pénzügyi irodavezető

Mile Sándor jegyzőkönyvvezető

**Meghívottak:**

Bondár Sándor ügyvezető, Herpály-Team Kft.

A Pénzügyi Bizottság ülésének levezető elnöke Csarkó Imre volt. volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában 6 napirendi pont szerepel. Az 1. számú napirendi ponthoz a tegnapi Bizottsági ülésen Szántai László képviselő úr módosító indítványt terjesztett elő, melyet az ülést megelőzően a Pénzügyi Bizottság tagjai is megkaptak. A levezető elnök a napirend tervezetét szavazásra bocsátotta, melyet a Bizottság tagjai egyhangúan támogattak.

Az ülés kezdete: 1600

**Az ülés napirendje:**

1./ Előterjesztés az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 18/2018. (XI.30.) önkormányzati rendelet módosítására (2.)

**Előterjesztő:** Muraközi István polgármester

2./ Előterjesztés az “EFOP-1.5.3-16-2017-00057 azonosító számú “Humán szolgáltatás fejlesztése Berettyóújfalu és vonzáskörzetében” elnevezésű projekt megvalósításához kapcsolódó közbeszerzési eljárás ismételt kiírása az 1., 2., 3., és 4. részajánlatok vonatkozásában (3.)

**Előterjesztő:** Muraközi István polgármester

3./ Előterjesztés az Északi Agrárszakképzési Centrummal kötött, bakonszegi tanüzemre vonatkozó vagyonkezelési szerződés módosítására (4.)

**Előterjesztő:** Muraközi István polgármester

4./ Előterjesztés az Önfenntartás Közalapítvány részére vissza nem térítendő támogatás nyújtásáról (5.)

**Előterjesztő:** Muraközi István polgármester

5./ Előterjesztés a „Berettyóújfalu Város Önkormányzata közvilágítási célú 2022. évi villamos energia beszerzése” tárgyú közbeszerzési eljárás eredményének megállapítására (7.)

**Előterjesztő:** Muraközi István polgármester

6./ Előterjesztés a TOP Plusz -1.1.3-21 számú, „Helyi és térségi turizmusfejlesztés” című pályázathoz kapcsolódó ingatlanok megvásárlásáról (8.)

**Előterjesztő:** Muraközi István polgármester

**1. Napirend:** Előterjesztés az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 18/2018. (XI.30.) önkormányzati rendelet módosítására

**Dr. Körtvélyesi Viktor jegyző** szóbeli kiegészítésében elmondta, hogy a módosító indítványt tegnap délután kapták meg Szántai László képviselő úrtól. A módosító indítvány a rendelet-tervezet 9. §-hoz kapcsolódik, mely arról szól, amikor a bérlakásba történő befogadáshoz bérbeadói hozzájárulást ír elő a rendelet. Vannak olyan személyek, akiket a bérlő bérbeadói hozzájárulás nélkül is befogadhat a bérlakásba, ilyen a szülő, a gyermek, a befogadott gyermekének a gyermeke, valamint a házastársa. Bérbeadói hozzájárulás alapján befogadhat más személyeket is, ez a rendeletben van felsorolva, de ilyen például az oldalági rokon vagy a gyermekének házastársa. A rendelet felsorol olyan okokat, melyek alapján megtagadható a bérbeadói hozzájárulás. Ilyen ok például az, ha a bérlőnek bérleti díj tartozása van, vagy a lakásban lakók helyzete lényegesen romlana, ha még valaki beköltözne, tehát túlzsúfolttá válna a lakás. A módosítandó rendelet-tervezetben van egy plusz kizáró ok, hogy ha a befogadást kérő személy önálló lakástulajdonnal, tulajdoni hányaddal, lakás haszonélvezettel, vagy önkormányzati lakás bérleti jogával rendelkezik, akkor is megtagadható ez a hozzájárulás iránti kérelem. Szántai képviselő úr módosító indítványa arra irányul, hogy abban az esetben, ha fennállnak a kizáró okok, akkor is legyen lehetőség arra, hogy legfeljebb 6 hónapra kiterjedően kiadja a bérbeadó a befogadói hozzájárulást olyan esetben, ha valamilyen családi krízishelyzet áll fenn és a befogadandó személy lakhatása veszélyben van. A rendelet úgy fogalmaz, hogy a bérbeadó a hozzájárulást megtagadhatja, hogy ha fennállnak a kizáró okok. Mérlegelési jogköre van a bérbeadónak arra, hogy megadja a hozzájárulást abban aza esetben is, ha a kizáró okok fennállnak. A bérbeadó eddig is rugalmasan járt el e tekintetben, úgy tudja, hogy a legtöbb esetben ezek a bérbeadói hozzájárulások megadásra kerültek. A módosító indítványhoz kapcsolódóan ennyit szeretett volna elmondani. A rendelet-tervezet módosításával kapcsolatban azt tudja mondani, hogy összességében egy olyan szempontból szigorító módosítás, amely az Önkormányzat, mint tulajdonos érdekeit védi jobban. 2018-ban került elfogadásra az új lakásrendelete az Önkormányzatnak. Az elmúlt években felgyűlt tapasztalatok alapján felülvizsgálatra került a rendelet és ezeket a pontokat látták úgy, hogy érdemes őket módosítani, kicsit szigorítani annak érdekében, hogy a bérlők is rendeltetésszerűen és szerződésszerűen használják az ingatlanokat.

**Bondár Sándor ügyvezető** szóban elmondta, hogy a rendelet-tervezet 6. §-ban benne van, hogy a Herpály-Team Kft. negyedévente ellenőrzi a lakásokat. Véleménye szerint ez nagyon sűrű és nehezen kivitelezhető. A 7. § szerint a lakás átalakítására, korszerűsítésére a Herpály-Team Kft. bérlői kérelem alapján megállapodást köthet a bérlővel, de a beruházás ellenértékének megtérítésének összege maximum a havi lakbér 24-szerese lehet. A lakbérben nem csak felújítási rész van, hanem költség részek is, mint például a hulladékszállítás. Az összes lakbér nem fordítható felújításra, csak a lakbérnek a felújítási alap része. A 11. § szerint a lakás egy részét a bérlő albérletbe adhatja, amiről szerződést kell kötnie. Milyen szerződés ez? A bérlő bérbe adhatja az Önkormányzat tulajdonába tartozó ingatlant?

**Dr. Körtvélyesi Viktor jegyző** hozzátette, hogy a rendeletben eddig is megvolt ez a lehetőség, mert ezt a lakástörvény biztosítja a bérlőnek. Az albérletbe adáshoz viszont bérbeadói hozzájárulás szükséges, tehát csak úgy nem lehet szerződést kötni és bérbe adni az ingatlan egy részét.

**Bondár Sándor ügyvezető** kérdést tett fel arra vonatkozóan, hogy ki fizeti az albérleti díjat?

**Dr. Körtvélyesi Viktor jegyző** válaszában elmondta, hogy a bérlő fizeti, de az albérletre vonatkozó szerződést a bérlő köti az albérlővel, de ez csak akkor köthető meg, ha az Önkormányzat, mint tulajdonos hozzájárul ehhez.

**Bondár Sándor ügyvezető** elmondta, hogy nem az időtartammal, a 24 hónappal van problémája, hanem azzal, hogy a lakbér nem csak felújítási részt tartalmaz, hanem egyéb költségeket is.

**Dr. Körtvélyesi Viktor jegyző** hozzátette, hogy ez eddig is így volt, a beszámíthatóság összegét maximalizálták 24 havi lakbérben, tehát szigorodott az erre vonatkozó rész.

**Bondár Sándor ügyvezető** szóban hozzátette, hogy ha megszűnik valakinek a lakásbérleti szerződése mert nem fizet, akkor lakáshasználat kerül számlázásra a bérlőnek, a mostani tervezet pedig ezt a díjat emeli, amit soha nem fognak megkapni.

**Dr. Körtvélyesi Viktor jegyző** elmondta, hogy ez a része nem változott a rendeletnek, ez eddig is így volt.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök először a módosító indítványt, majd a határozati javaslatot szavazásra bocsátotta.

A módosító indítvány elfogadását a Pénzügyi Bizottság 1 igen, 0 nem, 2 tartózkodás mellett nem támogatta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**23/2021. (X. 27.) Pénzügyi Bizottsági Határozat**

A Pénzügyi Bizottság az önkormányzat tulajdonában álló lakások és helyiségek bérletére, valamint az elidegenítésükre vonatkozó szabályokról szóló 18/2018. (XI.30.) önkormányzati rendelet módosítását, támogatja és a Képviselő-testületnek elfogadásra javasolja.

**Határidő:** 2021. október 28.

**Felelős:** Dr. Zákány Zsolt bizottsági elnök

**2. Napirend:** Előterjesztés az “EFOP-1.5.3-16-2017-00057 azonosító számú “Humán szolgáltatás fejlesztése Berettyóújfalu és vonzáskörzetében” elnevezésű projekt megvalósításához kapcsolódó közbeszerzési eljárás ismételt kiírása az 1., 2., 3., és 4. részajánlatok vonatkozásában

**Dr. Körtvélyesi Viktor jegyző** szóbeli kiegészítésében elmondta, hogy az október 11-i ülésén hozott határozatot a Képviselő-testület erről a közbeszerzésről, mégpedig az 1., 2., 3., és 4. részajánlatok vonatkozásában eredménytelenséget állapított meg. Megtörtént az ajánlati felhívás felülvizsgálata, átalakítása melyet a tegnapi nap folyamán küldtek ki a Bizottság tagjainak. Az eredetihez képest nem sok pontban változott a felhívás. Az eljárás azért lett eredménytelen, mert érvénytelen ajánlatok érkeztek be.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 2 igen, 1 nem, 0 tartózkodás mellett az alábbi határozatot hozta:

**24/2021. (X. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete az EFOP-1.5.3-16-2017-00057 azonosító számú „Humán szolgáltatás fejlesztése Berettyóújfalu és vonzáskörzetében” elnevezésű projekt megvalósításához kapcsolódó, képzés és mentorálás szolgáltatás megrendelés tárgyú közbeszerzési eljárást indít, az eljárást megindító felhívást elfogadja, támogatja és a Képviselő-testületnek elfogadásra javasolja.

**Határidő:** 2021. október 28.

**Felelős:** Dr. Zákány Zsolt bizottsági elnök

**3. Napirend:** Előterjesztés az Északi Agrárszakképzési Centrummal kötött, bakonszegi tanüzemre vonatkozó vagyonkezelési szerződés módosítására

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**25/2021. (X. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a berettyóújfalui 0619 hrsz.-ú, 2 hektár 6109 m2 területű, major művelési ágú ingatlan (bakonszegi tanüzem, major) és a 2016. második negyedév feldolgozási időszakban felvett ingóleltár szerinti, az Önkormányzat tulajdonában álló tárgyi eszközök vagyonkezelésbe adására vonatkozó, a 160/2016. (VIII. 15.) önkormányzati határozattal jóváhagyott vagyonkezelési szerződés 1. melléklete szerinti ingóleltárt aszerint módosítja, hogy az alábbi gépek, berendezések vonatkozásában – azok Herpály-Team Kft. részére történő használatba adása miatt - a vagyonkezelő vagyonkezelési joga megszűnik:

-1 db öntöződob (MACCINA 400 tipo típusú, gyári szám: 502110),

-az öntöződobhoz tartozó 1 db Kpe vezeték (gyári szám: 502111), támogatja és a Képviselő-testületnek elfogadásra javasolja.

**Határidő:** 2021. október 28.

**Felelős:** Dr. Zákány Zsolt bizottsági elnök

**4. Napirend:** Előterjesztés az Önfenntartás Közalapítvány részére vissza nem térítendő támogatás nyújtásáról

**Dr. Körtvélyesi Viktor jegyző** szóbeli kiegészítésében elmondta, hogy az Önfenntartás Közalapítvány 200.000 Ft vissza nem térítendő működési célú támogatás iránti kérelemmel élt, amit az előző évi beszámolójuk alkalmával már jeleztek.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**26/2021. (X. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete az államháztartáson kívüli forrás átadásáról és átvételéről szóló 25/2015. (XI. 27.) önkormányzati rendelet alapján 200 000 Ft vissza nem térítendő működési célú támogatást nyújt az Önfenntartás Közalapítvány részére a Berettyóújfalu, Kisfaludy u. 7. és 9. szám alatti, intézményi kezelésen átesett alkoholbetegek számára működtetett védett szállás rezsiköltségének finanszírozásához, támogatja és a Képviselő-testületnek elfogadásra javasolja.

**Határidő:** 2021. október 28.

**Felelős:** Dr. Zákány Zsolt bizottsági elnök

**5. Napirend:** Előterjesztés a „Berettyóújfalu Város Önkormányzata közvilágítási célú 2022. évi villamos energia beszerzése” tárgyú közbeszerzési eljárás eredményének megállapítására

**Dr. Körtvélyesi Viktor jegyző** szóban hozzátette, hogy szeptemberben döntött a Képviselő-testület a közbeszerzési eljárás megindításáról és már akkor lehetett sejteni, hogy magas árak fognak érkezni. Két ajánlat érkezett, melyek az előző évekhez viszonyítva jóval magasabbak. Úgy került kiírásra a közbeszerzés, hogy betettek egy plafont, hogy ha azt meghaladják a beérkezett ajánlatok és a legkedvezőbb is meghaladja, akkor legyen lehetősége az Önkormányzatnak eredménytelenné nyilvánítani az eljárást. Ez bekövetkezett, ezért a határozati javaslat arra vonatkozik, hogy a Képviselő-testület nyilvánítsa eredménytelenné az eljárást, mert a rendelkezésre álló anyagi fedezet nem elegendő a szerződés megkötéséhez. Az Önkormányzat-nak, mint egyetemes szolgáltatásra jogosultnak lehetősége van arra, hogy az egyetemes szolgáltatóval kössön szerződést.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**27/2021. (X. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete a „Berettyóújfalu Város Önkormányzata közvilágítási célú 2022. évi villamos energia beszerzése” tárgyú közbeszerzési eljárást – a közbeszerzésekről szóló 2015. évi CXLIII. törvény 75. § (2) bekezdés b) pontja alapján, mivel a nettó 40 Ft/kWh bázison kiszámolt rendelkezésre álló anyagi fedezet összege nem elegendő a szerződés megkötéséhez a legkedvezőbb (nettó 49,6 Ft/kWh) ajánlatot tett ajánlattevővel – eredménytelenné nyilvánítja.

Berettyóújfalu Város Önkormányzata Képviselő-testülete felhatalmazza a polgármestert, hogy az Önkormányzat irányába az egyetemes szolgáltatás vonatkozásában villamos energia értékesítési és szerződéskötési kötelezettséggel bíró egyetemes szolgáltató felé igénybejelentést nyújtson be az egyetemes szolgáltatásra vonatkozó árképzési szabályoknak megfelelő árat tartalmazó, közvilágítási célú villamos energia vásárlási szerződés 2022. január 1-i hatállyal történő megkötésére, támogatja és a Képviselő-testületnek elfogadásra javasolja.

**Határidő:** 2021. október 28.

**Felelős:** Dr. Zákány Zsolt bizottsági elnök

**6. Napirend:** Előterjesztés a TOP Plusz -1.1.3-21 számú, „Helyi és térségi turizmusfejlesztés” című pályázathoz kapcsolódó ingatlanok megvásárlásáról

**Dr. Körtvélyesi Viktor jegyző** kiegészítésében elmondta, hogy az anyaghoz a tegnapi nap folyamán tudtak kiküldeni kiegészítésképpen a három ingatlanra vonatkozó ingatlanforgalmi szakvéleményt, illetve a tulajdonostól származó eladói szándéknyilatkozatot, melyben vállalja, hogy nettó 20 millió Ft-os áron ezt a három földterületet eladja az Önkormányzatnak. A három földterület megvásárlása mindenképpen szükséges egy pályázat megvalósításához. Ha az Önkormányzat megnyeri a pályázatot, akkor részben elszámolható lesz az ingatlanvásárlás vételára.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**28/2021. (X. 27.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete hozzájárul ahhoz, hogy Berettyóújfalu Város Önkormányzata településfejlesztési célból, a TOP Plusz -1.1.3-21 számú, „Helyi és térségi turizmusfejlesztés” című pályázati felhívásra beadásra kerülő pályázat megvalósítása érdekében összesen nettó 20.000.000-Ft vételáron megvásárolja a:

* Berettyóújfalu külterület 065/20 hrsz-ú, szántó művelési ágú 1 ha 6396 m² területű,
* Berettyóújfalu külterület 072/8 hrsz-ú, rét, szántó művelési ágú 3 ha 353 m² területű,
* Berettyóújfalu külterület 068 hrsz-ú, rét és kivett árok művelési ágú 1 ha 6591 m² területű

ingatlanokat.

Az ingatlanvásárlással kapcsolatos költségeket az Önkormányzat fizeti meg, támogatja és a Képviselő-testületnek elfogadásra javasolja.

**Határidő:** 2021. október 28.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1637 perckor bezárta.

k.m.f.

Csarkó Imre Lencsésné Gál Mária

Pénzügyi Bizottság Tagja Pénzügyi Bizottság Tagja

Mile Sándor

jegyzőkönyvvezető